Tony Hawk’s Pro Skater 3
Computer:	500 MHz, 64 MB RAM, godt 3D grafikkort
Harddisk:	100 MB

Ved at lave mange imponerende tricks på dit skateboard, får du point. Og det er ganske enkelt det, det går ud på i denne demo af det klassiske skateboardspil Tony Hawk´s.

Når spillet er installeret, åbner du det via genvejen Tony Hawk’s Pro Skater 3 demo på skrivebordet. Så åbnes en menu, hvorfra indstillinger styres. I fanebladet Controllers kan du gennemse kontroltasterne. Hvis du vil ændre en tast, så klik på navnet i kassen Button Configuration, og klik Assign, og tryk på en tast. I kassen Profile kan du oprette en ny profil, hvis du vil have flere forskellige indstillinger af kontroltasterne. Klik OK. 

I fanebladet Options kan du indstille grafikkens opløsning.

Klik nu på fanebladet Main og klik Play Tony Hawk´s Pro Skater 3 Demo. For at komme i gang.

Navnene på kontroltasternes funktioner skriver vi på engelsk, da de forskellige tricks ude i virkeligheden kun har engelske navne. Tasterne betegnet Num er tallene på det numeriske tastatur til højre.

Kontroltaster:
Camera Toggle		½
Grind			Num 8
Grab			Num 6
Jump/Ollie		Num 2
Kick			Num 4
Spin (flip) left 180	Num 1
Spin (flip)right 180	Num 3
Nollie stance		Num 7
Switch			Num 9
Højre			D 
Venstre			A 
Op			W
Ned			S
Pause			Esc

Nu ser du hovedmenuen. Hvis du er uerfaren, bør du nu klikke TUTORIALS og derefter klikke på MOVING/CAMERA. Nu skal du øve dig på at køre på skateboard, så det ser godt ud. Husk, at tasterne skal trykkes ned, inden du vil bruge dem, da de først virker i det øjeblik, du slipper tasten. Når du bliver bedt om at gå videre ved at taste Ollie, skal du taste Num2. Du kan altid afslutte lektionen ved at taste Esc, TUTORIALS MENU, så RETURN TO MAIN MENU og til sidst YES. 

Vælg nu FREE SKATE fra hovedmenuen. Her kan du få lov at køre rundt, så tosset og længe du vil. Klik PLAY LEVEL. I denne demo kan du nu kun vælge banen 4IIVM FOUNDRY. Klik på den. Spillet går i gang. Husk, at kontroltasterne først virker, i det øjeblik du slipper dem. På den måde kan du gøre dig klar i god tid. Hold øje med pointene i øverste venstre hjørne.

Det drejer sig altid om at få så mange point som muligt ved at lave mange og flotte tricks.

Afslut spillet ved at taste Esc og klikke END RUN og QUIT og YES og til sidst Num 2.

Nu kan du vælge de mere avancerede CAREER og SINGLE SESSION fra hovedmenuen. I CAREER står der på skærmen, hvad du skal opnå. I SINGLE SESSION skal du opnå så mange point som muligt på tid. Når du bliver bedt om at taste O, skal du taste Num 2 for Ollie.